o
Kehitä tapoja, jotka pitävät mielen levollisena.
Jolla on rauha, sillä on voima. Jos ei ole rauhaa, ei ole voimaa.
Vain kypsät ihmiset pysyvät levollisina.
Seuraavana Iloa arkeen -ohjelmassa.
ILOA ARKEEN
Kiitos, että liityit seuraamme.
Tänään puhumme uusien, parempien tapojen muodostamisesta.
Opetus on osa Voittoisan kristityn tavat -sarjaa.
Taistele tiesi ulos keskinkertaisuudesta.
Ole erinomaisuuteen pyrkivä ihminen.
Ota huomioon pienet asiat. Älä keskeytä toista turhaan.
Älä valehtele. Älä ole epärehellinen.
Luetteloa voi jatkaa loputtomiin.
Erinomaisuuteen pyrkivät kristityt ovat tavallisesti voitokkaita.
Ota tavaksi pyrkiä kaikessa erinomaisuuteen.
Ota tavaksi säilyttää levollinen mieli joka tilanteessa.
Ole aina levollinen.
Opi tunnistamaan, milloin toimit Hengessä ja milloin et.
Jos et ole Hengessä, ryhdy toimimaan Hengessä.
Pelaa itsesi kanssa: "Hups, se on poissa. Palaanpa takaisin."
"Vaellan Hengessä. Tuntuupa hyvältä."
Sitten joku tönäisee ostoskärryllä, ja se on poissa.
"Hups, se on poissa. Palaan takaisin."
Haloo?
Voimme olla Hengessä, kun ajamme autolla.
Kuuntelemme musiikkia ja ylistelemme.
Sitten joku kiilaa eteemme ja ärsyynnymme.
Elin ärsyyntyneenä suurimman osan ajastani, -
kunnes noin 15 vuotta sitten aloin muuttua.
Olin kristitty, vieläpä pastori, mutta ärsyynnyin helposti.
Suutuin, kiukuttelin, turhauduin. Pinnani paloi jatkuvasti.
Lopulta en enää jaksanut sitä.
Haluan rauhaa. Haluan saada selville, mikä varastaa rauhani.
Haluan pistää asiani kuntoon Jumalan kanssa.
Huomasin, että kiire teki minut rauhattomaksi. Hidastin tahtia.
Ylpeys tekee ihmisen rauhattomaksi.
Ylpeä ihminen ärsyyntyy siitä, -
että muut eivät toimi niin ripeästi tai hyvin kuin itse.
Valitse rauha. Valitse Hengessä vaeltaminen.
Rauhan säilyttäminen on tärkeää, -
koska emme pysty kuulemaan Jumalaa, jos olemme poissa tolaltamme.
Kun olemme ärsyyntyneitä ja väsyneitä, emme kuule Jumalaa.
Lapsille ei kannata langettaa rangaistusta, kun on vihainen.
"Nyt riitti! Saat kotiarestia kuukauden!"
Parin päivän jälkeen miettii: "Mitä olen mennyt tekemään?"
Sitten peruu rangaistuksen, koska ei jaksa sitä.
Muutaman samanlaisen kohtauksen jälkeen -
lapset alkavat tajuta, ettei vanhemman puhe tarkoita mitään.
Lopulta lapsi ei enää kunnioita vanhemman auktoriteettia.
Kun antaa rangaistusta, kannattaa pohtia, kykeneekö pitämään sanansa.
Saarnaat hyvin, Joyce.
Toimin itse epäjohdonmukaisesti omien lasteni kanssa.
Davea kuunneltiin, sillä hän ei pyörtänyt päätöstään, kuten minä.
Hän ei antanut tunteiden hallita. Mietin yhä, onko hänellä niitä.
Hän on tällainen.
Se on hyvä, sillä minä olen tällainen.
Ongelmatilanteissa Dave sanoo: "Heittäkää huolenne Hänen ylleen."
En halua heittää huoliani vaan hermostua!
Kuinka monen kuumaverikön aviomies on vakaa kuin graniitti?
Se on joskus raivostuttavaa, mutta se on juuri sitä, mitä tarvitsemme.
Millaista olisi, jos teitä olisi kaksi samanlaista?
Kiitos Herralle!
"Miten hyvä ja kaunis onkaan veljesten yhteinen, sopuisa elämä!"
"Se on kuin kallista tuoksuöljyä, joka valuu hiuksista parralle," -
"Aaronin parralle, ja siitä hänen viittansa reunuksiin." Ps. 133:1-2
Tuoksuöljy kuvastaa voitelua.
Tämä todistaa, että rauha ja voitelu kulkevat käsi kädessä.
Tarvitsen runsaasti voitelua.
En osaa mitään hienoa, joten tarvitsen voitelua.
Kukaan ei kuuntele puhettani, ellei Jumala voitele sitä.
Opin kauan sitten, ettei minulla ole varaa menettää voiteluani -
riitelemällä ja hermoilemalla.
Tarvitsen aitoa rauhaa ja sopuisuutta, -
en teeskentelyä ulospäin: "Kiitos Herralle" -
ja sisäistä murinaa: -
"Jos ukko erehtyy luulemaan, että passaan häntä ikuisesti..."
"Se on kuin aamun kaste, joka laskeutuu Siionin huipuille."
"Sinne, Siionille, Herra on antanut siunauksensa." Ps. 133:3
Siunaukset tulevat sinne, missä on rauha ja sopuisuus.
Jotkut käyvät kirkossa ja jopa antavat kymmenykset, -
mutta eivät saa siunauksia eivätkä ymmärrä, mikä on vialla.
Silti heidän kotielämänsä on täynnä riitoja.
Pyri sopuun elämässäsi.
Kol. 3:15:ssa sanotaan, että vallitkoon elämäänne rauha.
Anna rauhan olla tekijä, jonka perusteella teet päätöksiä.
Älä mene naimisiin, ellet koe asiasta sisäistä rauhaa.
Älä mene juhliin tai elokuviin, ellet koe asiasta sisäistä rauhaa.
Älä tee isoja ostopäätöksiä, ellet koe asiasta sisäistä rauhaa.
Seuraa rauhaa. Säilytä sisäinen rauhasi.
Pyri rauhaan kaikin voimin.
Lue, lue, tutki ja lue.
Etsi Raamatusta jokainen kohta, jossa puhutaan rauhasta.
Kun tunnet ärtymystä, lue nuo jakeet ääneen.
Tee kaikkesi! Älä suostu elämään vihaisena!
Jeesus sanoo Matt. 18:ssa: -
"mitä tahansa kaksi yhdessä sopien rukoilee, sen he saavat."
Jolla on rauha, sillä on voima.
Jos ei ole rauhaa, ei ole voimaa.
Vain kypsät ihmiset pysyvät levollisina.
"Autuaita rauhantekijät: he saavat Jumalan lapsen nimen."
1. Piet. 3:10-11:ssa sanotaan, että ilman rauhaa elämä on surkeaa.
On kolme suhdetta, jossa rauhan täytyy vallita: -
suhde Jumalaan, itseemme ja muihin ihmisiin.
Monilla ihmisillä on paha olo, vaikka olosuhteet ovat kunnossa.
Syynä on se, etteivät he ole sovussa itsensä kanssa.
Joskus sitä aiheuttavat valinnat, joilla ajaudumme kompromisseihin.
Emme tee sitä, mikä on oikein.
Emme ole sovussa itsemme kanssa, jos toimimme väärin tieten tahtoen.
Opettele pitämään itsestäsi.
Et ehkä ole täydellinen, mutta olet mennyt kovasti eteenpäin.
Aamen?
Ellei tule toimeen edes itsensä kanssa, miten sitten muiden kanssa?
Opettele, milloin vaellat Hengessä ja milloin et.
Jos et vaella Hengessä, ryhdy vaeltamaan Hengessä.
Siirrytään hieman uuteen aiheeseen.
Voittoisa kristitty saattaa päätökseen, sen minkä aloittaa.
Kuulin tuon narinan.
Avaa Sananlaskut 31. Luemme nyt Sananlasku-naisesta.
En aiemmin pitänyt hänestä, mutta nyt hän on minusta ihan OK.
Kun Jumala alkoi tehdä minussa työtään, -
ajattelin, ettei kukaan voi olla niin hyvä kuin tuo nainen.
SL 31:16: "Hän löytää hyvän pellon ja ostaa sen"
Tämä nainen tekee hyviä kauppoja.
Hän on hyvä vaimo, äiti ja liikenainen.
Hän ei aloita mitään uutta harkitsemattomasti.
Hän laajentaa viisaasti.
Hän ei ryhdy uusiin tehtäviin vanhojen tehtävien kustannuksella.
Mahtavaa!
Jos sinulla on jo nyt liikaa työtä, miksi haalit lisää tehtäviä?
"En halua tuottaa pettymystä."
Annat heidän imeä sinusta viimeisetkin mehut.
Ein kuuleminen ei tunnu kivalta, mutta tosi ystävä pääsee sen yli.
Manipulointi ja kontrollointi eivät kuulu aitoon ystävyyssuhteeseen!
Ystäväsi eivät tule tuomitsemaan sinua viimeisellä tuomiolla.
Jokainen tekee tiliä Jumalalle omasta elämästään.
Haluan tuomioni olevan: "Hyvin tehty, sinä uskollinen palvelija!"
Avaa Luuk. 14.
Luuk. 14:27
Saata päätökseen se, minkä aloitat.
"Joka ei kanna ristiään ja kulje minun jäljessäni," -
"ei voi olla minun opetuslapseni."
"Jos joku teistä aikoo rakentaa tornin," -
"niin kai hän ensin istuutuu arvioimaan kustannuksia" -
"nähdäkseen, onko hänellä varoja rakentaa se valmiiksi."
"Muuten voi käydä niin, että hän laskee perustuksen" -
"mutta joutuu jättämään työn kesken."
"Silloin kaikki, jotka tämän näkevät, alkavat pilkata häntä."
Ole harkitsevainen, niin saat tuloksia aikaan.
Toimi käytännön tasolla.
Jos teet sopimuksen itsesi kanssa, -
älä riko sitä ajatellen, ettei sillä ole mitään väliä.
Jos lupaat itsellesi, että huomenna pysyt kotona ja siivoat komeron...
Se on pitänyt tehdä jo monesti, ja nyt teet lujan päätöksen.
Päätät etukäteen varata siihen huomisen päivän.
Saat työn hyvään vauhtiin. Vedät kaikki tavarat ulos komerosta.
Sitten ystäväsi soittaa ja sanoo: -
"On kuulemma alennusmyynti."
"Mentäisiinkö kahville ja shoppailemaan?"
Hyvä idea! Kiitos Herralle!
Ruokit lihaasi koko päivän.
Sitten menet kotiin.
Näin se menee!
Tämä ei ehkä kuulosta kovin uskonnolliselta.
Ongelmana onkin se, että uskonto halutaan pitää kirkon sisällä, -
poissa jokapäiväisestä elämästä.
Päästä uskonto tutkimaan vaatekomeroasi, -
lompakkoasi, kalenteriasi ja kaikkea, mitä teet.
Siitä syntyy läheinen suhde Jumalaan.
"Kunpa tuntisin läheisyyttä Jumalaan..."
Päästä Hänet arkielämäsi jokaiselle alueelle.
Seuraava kohta: opettele tutkimaan asioita Hengen avulla.
Avaa 1. Kor. 2.
Miten teillä menee? Heitänkö teille liikaa?
1. Kor. 2:14
Tutki tätä kohtaa ajan kanssa. Tämä on todella hyvä.
"Ihminen ei luonnostaan ota vastaan Jumalan Hengen puhetta," -
"sillä se on hänen mielestään hulluutta."
"Hän ei pysty tajuamaan sitä," -
"koska sitä on tutkittava Hengen avulla."
Ei-uskovalle puhe rahan pois antamisesta on silkkaa hulluutta.
Ei-uskovalle on hulluutta se, -
ettei anna takaisin samalla mitalla vaan odottaa Jumalan väliintuloa.
Sellaisia asioita on tutkittava Hengen avulla.
1. Kor. 2:15
Pidämme mieluusti itseämme hengellisenä ihmisenä.
"Hengellinen ihminen pystyy tutkimaan kaikkea."
Hän ei tutki järkensä, vaan Hengen avulla, -
mikä on oikein ja väärin.
Joskus uskovat sanovat: "Täytyy tarkistaa asia Hengeltä."
Ehket ole kuullut sitä koskaan, mutta se oli suosittu silloin, -
kun aloin seurata Jumalaa tosissani.
Opettelimme tarkistamaan asian ensin Hengeltä.
Tavallisesti se tarkoittaa tiettyä varoittavaa tunnetta.
Aina ei edes osaa selittää, mistä tuo tunne johtuu.
Sitä saattaa tavata jonkun, -
mutta jokin asia pistää hälytyskellot soimaan.
On jotakin, mikä ei tunnu olevan ihan kohdallaan.
Kun kokee tuon tunteen, kannattaa olla varovainen.
Sellaisessa suhteessa kannattaa edetä todella hitaasti.
Kannattaa olla tarkkanäköinen. Kaikki ei ole sitä, miltä näyttää.
Vaikutusvaltaisten ihmisten pitää olla erityisen varovaisia.
Moni haluaa olla vaikutusvaltaisen henkilön läheisyydessä syistä, -
jotka eivät ole puhtaita.
Haluan, että Jumala johdattaa ihmissuhteita ja tilanteita.
Minulla ei ole varaa niellä mitään pureskelematta.
Älä suostu sellaiseen, missä kaikki ei tunnu olevan kohdallaan.
Harkintakyvyn säilyttäminen edellyttää kiireetöntä elämäntyyliä
Täytyy säilyttää rauha, jotta voi kuulla Jumalaa.
Pyydä Jumalaa antamaan harkintakykyä.
Jos tutkimme kaiken Hengen avulla, Jumala antaa meille kaiken muun.
Silloin teemme oikeita valintoja, ja omatuntomme on puhdas.
Sitoudu siihen, ettet tee mitään, mikä tuntuu väärältä.
Seuraa Henkeä, älä päätäsi. Me kaikki teemme virheitä.
Muistan, kun otin töihin erään tytön, josta minulla oli outo tunne
Kaikki muut ottivat hänet avosylin vastaan.
Minusta taas tuntui, että jokin oli vinossa.
On ikävää olla ottamatta jotakuta töihin -
vain jonkin epämääräisen tunteen vuoksi.
Lopulta suostuin, mutta pyysin muita pitämään häntä silmällä.
Loppujen lopuksi tyttö aiheutti monenlaisia ongelmia.
Aavistukseni oli oikea.
Isoja päätöksiä ei pidä tehdä pienten tuntemuksien perusteella, -
mutta kannattaa kuulostella olotiloja -
ja varmistua siitä, että päätös on oikea.
Jumala tietää asioita, joita me emme tiedä.
Ei silti pidä tehdä liian hätäisiä johtopäätöksiä.
Siitäkin voi muodostua ongelma.
"Kaikki ei ole kunnossa. Tuossa henkilössä on jotakin vikaa..."
Se johtaa helposti juoruiluun.
Syynä voivat olla myös väärä ajoitus tai vääränlaiset olosuhteet.
Tai sitten Jumalalla on muita suunnitelmia teille molemmille.
1. Kuninkaiden kirjassa on eräs mahtava tarina.
Salomo oli perimässä kuninkuuden isältään.
Jumala rakasti Daavidia ja Salomoa. Jumala oli tehnyt monia lupauksia.
Jumala lupasi Salomolle: -
"Pyydä mitä tahansa, sen minä sinulle annan."
Mahtavaa! Mitähän me pyytäisimme?
Salomon vastasi: "Olen nuori."
"Haluan hallita oikein. Anna minulle ymmärtäväinen sydän," -
"jotta erottaisin hyvän pahasta."
Jumala vastasi: "Koska esitit tällaisen pyynnön," -
"annan sinulle sen ja lisäksi rikkautta, kunniaa ja pitkän iän."
Pyydämme joskus ihan vääriä asioita.
Raamatussa todetaan, että jos etsii viisautta kuin kultaa, -
saa rikkautta, kunniaa ja pitkän iän.
Meidän tulee haluta viisautta ja ymmärtäväistä sydäntä.
On pyrittävä oikeisiin valintoihin ja Hengessä vaeltamiseen.
Älä jatkuvasti ole vaatimassa Jumalalta -
autoja, rahaa, tavaroita tai muuta sellaista.
Jumala kuulee kyllä kerralla. Käytä aikasi Jumalan etsimiseen.
Pyri kaikessa erinomaisuuteen. Älä lipsu periaatteista.
Kompromissit ja lupausten rikkominen -
ovat hyvin yleisiä yhteiskunnassamme.
Päätetään tässä hetkessä, ettemme sorru sellaiseen.
Me kristityt olemme Jumalan edustajia.
Haluamme edustaa Häntä hyvin.
Tarjoamme tänään neliosaista opetussarjaa, -
jossa kerrotaan voittoisan kristityn tavoista.
Käytöksemme vaikuttaa ihmisiin ympärillämme.
Teot puhuvat enemmän kuin sanat.
Opetussarjan mukana lähetämme John Maxwellin kirjan -
Today Matters (Tällä päivällä on väliä).
Tällä päivällä on väliä. On päätöksiä, joita ei sovi lykätä.
Seuraavaksi näytämme tilaustiedot. Tee tilaus.
Lopuksi rukoilen parantumisen puolesta.
Minulla on monia huonoja tapoja.
Naksauttelen rystysiäni. Syön epäterveellisesti.
Tupakoin.
Olen päättänyt aloittaa alusta ja kehittää parempia tapoja.
Huonojen tapojen omaksuminen on helpompaa kuin poisoppiminen.
Huonojen tapojen korvaaminen paremmilla tavoilla -
tekee elämästä terveempää ja voitokkaampaa.
The Habits of a Highly Effective Christian -
on opetussarja, joka kertoo voittoisan kristityn tavoista, -
ajatusmaailman vahvistamisesta, kiusausten vastustamisesta -
ja terveiden, kestävien tapojen muodostamisesta.
Mukana lähetämme John Maxwellin englanninkielisen kirjan.
Tarjous on voimassa rajoitetun ajan.
Tilaa englanninkieliset tuotteet ruudussa näkyvään hintaan.
Tee tilaus puhelimitse tai Internetin kautta.
Se ei ole dieetti. Se on terveellinen elämäntapa.
Voin soveltaa lukemaani päivittäin.
Tilaa Look Great, Feel Great (Näytä hyvältä, voi hyvin) -kirja.
Mitä haluat elämältäsi?
Kiinnostaako käänteentekevä mahdollisuus?
Niin kauan kuin on elämää, on toivoa!
Tule Joyce Meyerin konferensseihin!
Joyce on dynamiittia! - Hän osuu asian ytimeen.
Tarkkaile Joyce Meyerin kokouskalenteria Internetissä.
Joyce Meyer järjestää joka syksy naistenkonferenssin St. Louisissa.
Mahtavaa. - Jokaiselle jotakin!
Älä elä tunteidesi mukaan!
Voit olla itsevarma, vaikka sinusta ei tunnu siltä.
Vuonna 2006 vieraana oli John Maxwell.
Voit käyttää päiväsi joko korjaamiseen tai valmistautumiseen.
Toiset korjailevat jatkuvasti eilisen virheitä.
Lisa Bevere: "Haluan toimia niin," -
"että työni tuloksista on iloa mahdollisimman monelle."
Mukana oli myös Darlene Zschech.
Naistenviikonloppu on suunniteltu juuri naisille.
Mahtavaa! - Fantastista! - Mahtava kokemus.
V. 2006 aiheena oli "Itsevarma nainen".
Lisätietoja vuoden 2007 naistenkonferenssista -
on Internet-sivuillamme www.joycemeyer.org
Kuvittele itsesi varmempana.
Rukoilen nyt kaikkien sairastavien puolesta.
Jeesus voi parantaa kaikki vaivasi.
Aivan kaikki!
Jeesus on sama eilen, tänään ja aina.
Voimme lukea Raamatusta Jeesuksen parantamisihmeistä.
Hän voi tehdä niitä tänäänkin.
Isä, kiitämme Jeesuksen nimessä parantamislupauksista Sanassasi.
Kiitos Herra, että annat anteeksi syntimme -
ja parannat kaikki sairautemme.
Kiitos parantavasta voimastasi.
Tuon eteesi kaikki, joilla on kipuja ja sairauksia, -
jopa hengenvaarallisia sairauksia.
Jumalan voima on voittovoimaa!
Sanon Jeesuksen tavoin näille ihmisille: "Tule terveeksi!"
Tule terveeksi Jeesuksen nimessä.
Isä, kiitos, että otat kivun pois, että parannat kehon sairauksia.
Kiitämme Herra myös uutta luovista ihmeistä.
Kiitos Isä parannusprosessista, joka alkaa ihmisissä tänään.
Jeesuksen nimessä, aamen.
Ole rohkealla mielellä mahdollisista oireista huolimatta.
Älä lannistu, vaan sano: -
"Jumalan parantava voima tekee työtään minussa tälläkin hetkellä!"
Se auttaa, ja tunnet olosi paremmaksi päivä päivältä.
Siunausta!
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKU 1944A
Lisätietoja osoitteesta www.joycemeyer.org.
Suomennos: Marianne Tenetz